ΚΑΝΟΝΙΣΜΟΣ (ΕΚ) αριθ. 2021/97 ΤΗΣ ΕΠΙΤΡΟΠΗΣ της 15ης Οκτωβρίου 1997 για τον προσδιορισμό των ποσοτήτων που κατανέμονται στους εισαγωγείς δυνάμει των κοινοτικών ποσοτικών ποσοστώσεων που θα εφαρμοστούν το 1998 για ορισμένα προϊόντα καταγωγής Λαϊκής Δημοκρατίας της Κίνας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 520/94 του Συμβουλίου, της 7ης Μαρτίου 1994, για τη θέσπιση κοινοτικής διαδικασίας διαχείρισης των ποσοτικών ποσοστώσων (1), όπως τροποποιήθηκε από τον κανονισμό (ΕΚ) αριθ. 138/96 (2), και ιδίως τα άρθρα 9 και 13,

τον κανονισμό (ΕΚ) αριθ. 1393/97 της Επιτροπής, της 18ης Ιουλίου 1997, σχετικά με τις λεπτομέρειες διαχείρισης των ποσοτικών ποσοστώσεων που θα εφαρμοστούν το 1998 σε ορισμένα προϊόντα Λαϊκής Δημοκρατίας της Κίνας (3), και ιδίως το άρθρο 6,

Εκτιμώντας:

ότι ο κανονισμός (ΕΚ) αριθ. 1393/97 καθόρισε το τμήμα καθεμίας εκ των εν λόγω ποσοστώσεων που προορίζεται για τους παραδοσιακούς εισαγωγείς και τους άλλους εισαγωγείς, καθώς και τους όρους και κανόνες συμμετοχής στη διανομή των διαθέσιμων ποσοτήτων 7 ότι οι εισαγωγείς μπόρεσαν να καταθέσουν αίτηση για άδεια εισαγωγής στις αρμόδιες εθνικές αρχές μεταξύ 20ής Ιουλίου και 12ης Σεπτεμβρίου 1997, στις 15.00, ώρα Βρυξελλών, σύμφωνα με το άρθρο 3 του κανονισμού (ΕΚ) αριθ. 1393/97 7

ότι, σύμφωνα με το άρθρο 5 του κανονισμού (ΕΚ) αριθ. 1393/97, η Επιτροπή έλαβε εκ μέρους των κρατών μελών τα στοιχεία σχετικά με τον αριθμό και τον συνολικό όγκο των αιτήσεων που έλαβαν για άδεια εισαγωγής, καθώς και με το συνολικό όγκο των παλαιότερων εισαγωγών που πραγματοποιήθηκαν από τους παραδοσιακούς εισαγωγείς στη διάρκεια της επιλεγείσας περιόδου αναφοράς (1995) 7

ότι η Επιτροπή, με βάση τα στοιχεία αυτά, είναι σε θέση να προσδιορίσει τα ενιαία ποσοτικά κριτήρια σύμφωνα με τα οποία μπορούν να ικανοποιηθούν από τις αρμόδιες εθνικές αρχές οι αιτήσεις αδειών εισαγωγής που κατατίθενται από τους κοινοτικούς εισαγωγείς, και οι οποίες αφορούν τις ποσοτικές ποσοστώσεις που θα ισχύσουν το 1998 7

ότι, όπως προκύπτει από τα στοιχεία που κοινοποιήθηκαν από τα κράτη μέλη, για τα προϊόντα που περιλαμβάνονται στο παράρτημα Ι του παρόντος κανονισμού, ο συνολικός όγκος των αιτήσεων που έχουν υποβάλει οι παραδοσιακοί εισαγωγείς υπερβαίνει το τμήμα της ποσόστωσης που προορίζεται γι' αυτούς 7 ότι, κατά συνέπεια, οι αιτήσεις αυτές πρέπει να ικανοποιηθούν με εφαρμογή, στις ποσότητες των εισαγωγών που έχουν πραγματοποιηθεί από κάθε εισαγωγέα κατά την περίοδο αναφοράς, εκφραζόμενες σε ποσότητα ή αξία, του ενιαίου συντελεστή μείωσης ή αύξησης που αναφέρεται στο εν λόγω παράρτημα Ι 7

ότι, όπως προκύπτει από τα στοιχεία που κοινοποίησαν τα κράτη μέλη, όσον αφορά τα προϊόντα που παραρτήματος ΙΙ του παρόντος κανονισμού, ο συνολικός όγκος των αιτήσεων που κατατέθηκαν από τους άλλους εισαγωγείς υπερβαίνει το τμήμα της ποσόστωσης που προορίζεται γι' αυτούς 7 ότι, κατά συνέπεια, οι αιτήσεις αυτές πρέπει να ικανοποιηθούν εφαρμόζοντας, στα ποσά που ζητούνται από κάθε εισαγωγέα εντός των προβλεπόμενων από τον κανονισμό (ΕΚ) αριθ. 1393/97 ορίων, τον ενιαίο συντελεστή μείωσης που αναφέρεται στο εν λόγω παράρτημα ΙΙ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για τα προϊόντα που αναφέρονται στο παράρτημα Ι του παρόντος κανονισμού, οι αιτήσεις χορήγησης αδειών εισαγωγής που υποβάλλονται δεόντως από τους παραδοσιακούς εισαγωγείς ικανοποιούνται, από τις αρμόδιες εθνικές αρχές, μέχρις ορίου της ποσότητας ή της αξίας που προκύπτει από την εφαρμογή του συντελεστή μείωσης ή αύξησης που αναφέρεται στο παράρτημα Ι για κάθε ποσόστωση, στις εισαγωγές που πραγματοποιήθηκαν από κάθε εισαγωγέα κατά το έτος 1995.

Στην περίπτωση που η εφαρμογή αυτού του ποσοτικού κριτηρίου οδηγήσει στη χορήγηση μεγαλύτερης ποσότητας ή αξίας και εκείνη που ζητείται, η ποσότητα ή η αξία που χορηγείται περιορίζεται σε εκείνη που ζητείται.

Άρθρο 2

Για τα προϊόντα που αναγράφονται στο παράρτημα ΙΙ του παρόντος κανονισμού, οι αιτήσεις αδειών εισαγωγής που υποβάλλονται δεόντως από τους λοιπούς εισαγωγείς πέρα των παραδοσιακών, ικανοποιούνται, από τις αρμόδιες εθνικές αρχές, εντός των οριζόμενων από τον κανονισμό (ΕΚ) αριθ. 1393/97 ορίων, μέχρι την ποσότητα ή την αξία που προκύπτει από την εφαρμογή του συντελεστή μείωσης που αναφέρεται στο παράρτημα ΙΙ για κάθε ποσόστωση, στο αιτούμενο από τους εισαγωγείς ποσό.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 15 Οκτωβρίου 1997.

Για την Επιτροπή

Leon BRITTAN

Αντιπρόεδρος

(1) ΕΕ L 66 της 10. 3. 1994, σ. 1.

(2) ΕΕ L 21 της 27. 1. 1996, σ. 6.

(3) ΕΕ L 190 της 19. 7. 1997, σ. 24.

ΠΑΡΑΡΤΗΜΑ Ι

Συντελεστής μείωσης ή αύξησης που εφαρμόζεται στις εισαγωγές του 1995 (παραδοσιακοί εισαγωγείς)

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

Συντελεστής μείωσης που εφαρμόζεται στην ποσότητα/αξία που ζητείται εντός των ανωτάτων ποσών που ορίζει ο κανονισμός (ΕΚ) αριθ. 1393/97 (εισαγωγείς, εκτός από τους παραδοσιακούς)

>ΘΕΣΗ ΠΗΝΑΚΑ>